S-275/2012

Mál þetta, sem þingfest var 30. ágúst sl. og dómtekið þann sama dag, er höfðað með ákæru útgefinni af lögreglustjóranum á Selfossi, dagsettri 13. júlí 2012, á hendur K-kk-þgf Á-kk-þgf J-kk-þgf, kt. 000000-0000, til heimilis að Langholtsvegi 150, Reykjavík,

„fyrir neðangreind brot framin síðdegis og að kvöldi laugardagsins 11. febrúar 2012

I. fyrir þjófnað

fyrir að hafa í verslun Hagkaupa við Larsenstræti á Selfossi stolið 1 glasi af Diesel FFL ilmvatni að verðmæti 9.899

Telst brot ákærða varða við 1. mgr. 244. gr. almennra hegningarlaga nr. 19,1940

II. fyrir þjófnað

með því að skömmu síðar í verslun Bónus á sama stað og í fyrri ákærulið greinir stolið 8 pakkningum af grillkjöti samtals að verðmæti kr. 12.605

Telst brot ákærða varða við 1. mgr. 244. gr. almennra hegningarlaga nr. 19,1940

III. fyrir umferðarlaga- og fíkniefnabrot

með því að hafa skömmu eftir þjófnaði þá er frá greinir í ákæruliðum I og II ekið bifreiðinni VN-745 sviptur ökurétti og óhæfur til að stjórna bifreiðinni örugglega vegna áhrifa amfetamíns og tetrahýdrókannabínóls á bifreiðastæði fyrir framan áðurnefndar verslanir og þaðan áleiðis að Húsasmiðjunni á Selfossi og fyrir að hafa umrætt sinn haft í vörslu sinni 0,76 g af maríhúana sem lögregla fann við leit í framangreindri bifreið eftir handtöku ákærða.

Teljast brot ákærða varða við 1., sbr. 2. mgr. 45. gr. a. umferðarlaga nr. 50, 1987 sbr. 5. gr. laga nr. 66, 2006, sbr. 1. mgr. 100. gr. nefndra umferðarlaga og 2. gr., sbr. 5. og 6. gr. laga um ávana- og fíkniefni nr. 65, 1974 með síðari breytingum og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001 með síðari breytingum.

IV. fyrir fíkniefnabrot

með því að hafa að Norðurbyggð 13 í Þorlákshöfn haft í vörslu sinni 0,58 g af maríhúana og 0,30 g af tóbaksblönduðu kannabisefni sem lögregla fann við húsleit umrætt sinn.

Telst brot ákærða varða við 2. gr., sbr. 5. og 6. gr. laga um ávana- og fíkniefni nr. 65, 1974 með síðari breytingum og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001 með síðari breytingum.

Þess er krafist að ákærði verði dæmdur til refsingar og til að sæta sviptingu ökuréttar frá 03.04.2012 að telja,  samkvæmt 101. og 102. gr. umferðarlaga nr. 50, 1987 með síðari breytingu, til að sæta upptöku á framangreindum fíkniefnum (efnaskrá nr. 22236 & 22190), samkvæmt 6.m gr. 5. gr. laga nr. 65/1974 og 2. mgr. 14. gr. reglugerðar nr. 233/2001 og til greiðslu alls sakarkostnaðar.“

Þá eru í ákæru teknar upp eftirfarandi einkaréttarkröfur:

„vegna ákæruliðar I gerir Ó-kk-nf G-kk-nf A-kk-nf kt. 000000-0000 kröfu f.h. Haga hf. kt. 000000-0000 um að ákærða verði gert að greiða skaðabætur að fjárhæð kr. 9.899,- auk vaxta samkvæmt 1. mgr. 8. gr. laga nr. 38, 2001 frá þeim degi er hið bótaskylda atvik átti sér stað, eða hinn 11.02.2012 og þar til mánuður er liðinn frá birtingu kröfunnar, en síðan dráttarvexti, sbr. 9. gr., sbr. 1. mgr. 6. gr. laga um vexti og verðtryggingu nr. 38, 2001 frá þeim degi til greiðsludags.

vegna ákæruliðar II gerir Ó-kk-nf G-kk-nf A-kk-nf kt. 000000-0000 kröfu f.h. Haga hf. kt. 000000-0000 um að ákærða verði gert að greiða skaðabætur að fjárhæð kr. 12.605,- auk vaxta samkvæmt 1. mgr. 8. gr. laga nr. 38, 2001 frá þeim degi er hið bótaskylda atvik átti sér stað, eða hinn 11.02.2012 og þar til mánuður er liðinn frá birtingu kröfunnar, en síðan dráttarvexti, sbr. 9. gr., sbr. 1. mgr. 6. gr. laga um vexti og verðtryggingu nr. 38, 2001 frá þeim degi til greiðsludags.“

Ákærði mætti við þingfestingu málsins og lýsti yfir að hann óskaði ekki eftir skipun verjanda. Ákærði viðurkenndi skýlaust að hafa gerst sekur um þá háttsemi sem honum er gefin að sök í ákæru. Þá samþykkti ákærði framkomnar einkaréttarkröfur.

Með vísan til skýlausrar játningar ákærða og þar sem dómurinn taldi ekki ástæðu til að draga í efa að játning hans væri sannleikanum samkvæm var farið með málið í samræmi við ákvæði 1. mgr. 164. gr. laga nr. 88/2008 um meðferð sakamála, eftir að ákæruvaldinu og ákærða sjálfum hafði verið gefinn kostur á að tjá sig um lagaatriði og ákvörðun viðurlaga. Kom fram í máli ákærða að hann sæi eftir brotum sínum, hann hafi nú verið án fíkniefna í fjóra mánuði og sé þátttakandi í endurhæfingarúrræði á vegum Reykjavíkurborgar.

Í matsgerð frá rannsóknastofu Háskóla Íslands í lyfja- og eiturefnafræðum, er varðar ákærulið III, kemur fram að amfetamín og kannabínóíðar hafi fundist í þvagi ákærða. Þá hafi í blóði hans mælst amfetamín 45 ng/ml, og tetrahýdrókannabínól 3,1 ng/ml. Um málsatvik að öðru leyti vísast til ákæruskjals. Sannað er að ákærði hefur gerst sekur um þá háttsemi sem honum er gefin að sök í ákæru og þar þykir rétt færð til refsiákvæða. Ákærði hefur með háttsemi sinni unnið sér til refsingar. Með vísan til 2. málsliðar 1. mgr. 180. gr. laga nr. 88/2008 um meðferð sakamála, breytir það engu um sekt ákærða að í ákærulið I vanti tilvísun til gjaldmiðils við tilgreiningu verðmætis hins stolna.

Samkvæmt framlögðu sakavottorði ákærða hefur honum þrívegis verið gerð sekt fyrir brot gegn lögum um ávana- og fíkniefni nr. 65/1974, þá hefur ákærði einu sinni verið sakfelldur fyrir brot gegn 244. gr. almennra hegningarlaga nr. 19/1940, og tvívegis sætt refsingu fyrir akstur undir áhrifum fíkniefna. Þannig var ákærði sakfelldur þann 3. nóvember 2011, fyrir akstur undir áhrifum fíkniefna og aftur þann 23. janúar 2012, fyrir brot er framið var fyrir uppkvaðningu síðastnefnds dóms, þ.e. þann 3. september 2011. Ákærði er nú meðal annars sakfelldur fyrir akstur undir áhrifum fíkniefna og telst það brot hans ítrekað í fyrsta sinn.

Refsing ákærða er hæfilega ákveðin fangelsi í 45 daga. Að virtum atvikum máls og að teknu tilliti til breyttra haga ákærða, þykir rétt að fresta fullnustu refsingarinnar og skal hún falla niður að liðnum tveimur árum haldi ákærði almennt skilorð 57. gr. almennra hegningarlaga nr. 19/1940, með áorðnum breytingum. Ákærði skal jafnframt greiða 240.000 krónur í sekt til ríkissjóðs, innan fjögurra vikna frá birtingu dóms þessa, en sæta ella fangelsi í 18 daga.

Með vísan til 101. og 102. gr. umferðarlaga nr. 50/1987, með síðari breytingum, ber að svipta ákærða ökurétti í tvö ár, frá 3. apríl 2013 að telja.

Með vísan til 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, eru gerð upptæk 1,34 g af maríhúana og 0,3 g af tóbaksblönduðu kannabisefni, sem lögregla lagði hald á við rannsókn málsins, sbr. efnaskrá lögreglu nr. 22236 & 22190.

Með vísan til 218. gr. laga nr. 88/2008 um meðferð sakamála, ber að dæma ákærða til greiðslu alls sakarkostnaðar, sem nemur samkvæmt yfirliti lögreglu samtals 117.317 kr.

Í málinu liggja frammi greinargerðir bótakrefjanda Ó-kk-ef G-kk-ef A-kk-ef, f.h. Haga hf., sem uppfylla að mati dómsins skilyrði 173. gr. laga nr. 88/2008 um meðferð sakamála. Í greinargerðum bótakrefjanda er í báðum tilvikum einnig krafist málskostnaðar, skv. 3. mgr. 176. gr. laga nr. 88/2008. Fallist er á framkomna bótakröfu eins og nánar greinir í dómsorði og er málskostnaður hæfilega ákveðinn 30.000 kr. Samkvæmt gögnum málsins voru bótakröfur vegna ákæruliða I og II, kynntar ákærða við yfirheyrslu hjá lögreglu þann 10. maí 2012, og miðast upphafstími dráttarvaxta við þann dag er mánuður var liðinn frá þeim degi.

S-kvk-nf I-kvk-nf, aðstoðarmaður dómara, kveður upp dóm þennan.

D ó m s o r ð :

Ákærði, K-kk-nf Á-kk-nf J-kk-nf, sæti fangelsi í 45 daga, en fresta skal fullnustu refsingarinnar og skal hún falla niður að liðnum tveimur árum haldi ákærði almennt skilorð 57. gr. almennra hegningarlaga nr. 19/1940.

Ákærði greiði jafnframt, 240.000 krónur í sekt til ríkissjóðs innan fjögurra vikna frá birtingu dóms þessa en sæti ella fangelsi í 18 daga.

Ákærði er sviptur ökurétti í tvö ár, frá 3. apríl 2013 að telja.

Gerð eru upptæk 1,34 g af maríhúana og 0,3 g af tóbaksblönduðu kannabisefni, sbr. efnaskrá lögreglu nr. 22236 & 22190.

Ákærði greiði sakarkostnað, samtals 117.317 krónur.

Ákærði greiði Högum hf., kt. 000000-0000, skaðabætur að fjárhæð 9.899 krónur, auk vaxta skv. 1. mgr. 8. gr. laga nr. 38/2001 um vexti og verðtryggingu, frá 11. febrúar 2012 til 10. maí 2012, en dráttarvaxta skv. 1. mgr. 6. gr., sbr. 9. gr. sömu laga, frá þeim degi til greiðsludags.

Ákærði greiði Högum hf., kt. 000000-0000, skaðabætur að fjárhæð 12.605 krónur, auk vaxta skv. 1. mgr. 8. gr. laga nr. 38/2001 um vexti og verðtryggingu, frá 11. febrúar 2012 til 10. maí 2012, en dráttarvaxta skv. 1. mgr. 6. gr., sbr. 9. gr. sömu laga, frá þeim degi til greiðsludags.

Ákærði greiði Högum hf., kt. 000000-0000, 30.000 kr. í málskostnað.

S-kvk-nf I-kvk-nf.